Alþjóðlegi netöryggisdagurinn er næsta þriðjudag Alþjóðlegi netöryggisdagurinn verður haldinn hátíðlegur í sjöunda sinn 9. febrúar nk . Þemað í ár er „ Hugsaðu áður en þú sendir ! ” og munu yfir 60 þjóðir um allan heim standa fyrir skipulagðri dagskrá þennan dag . “ Með nýrri tækni erum við flest orðin að útgefendum upplýsinga , mynda og myndbanda . En hegðun okkar á netinu getur einnig gert okkur „ heimsfræg ” á stuttum tíma . Við getum tjáð okkur á netinu með auðveldum hætti en það getur einnig haft í för með sér vandræði . Sem dæmi má nefna að þegar mynd hefur verið sett á netið er nánast ógerlegt að eyða henni aftur og allir hafa aðgang að henni , jafnvel mörgum árum síðar . Þó settar séu að því er virðist saklausar partýmyndir á netið í dag getur tilvist þeirra þar haft neikvæðar afleiðingar í för með sér við atvinnuleit mörgum árum síðar . Því þarf að tryggja að börn , unglingar og fullorðnir búi yfir nægilegri þekkingu til að stjórna upplýsingagjöf sinni á ábyrgan hátt og virði um leið val annarra á hvað fer á netið og hvað ekki , ” segir í tilkynningu frá SAFT , samtökum heimili og skóli . Netöryggismiðstöðvar 27 Evrópuþjóða , sem mynda Insafe netverkið ( www.saferinternet.org ) , og nærri 40 önnur lönd munu þennan dag leiða saman ungt fólk og fullorðna til þess að vekja athygli á og ræða mikilvægi þess að hugsa sig um áður en efni er sett á netið . Netverkið hefur látið framleiða stutta auglýsingu til þess að styðja við herferðina , en hún verður aðgengileg bæði á netinu ( www.saft.is ) og sýnd í sjónvarpi næstu daga . Í tilefni dagsins stendur SAFT fyrir opnu málþingi í Skriðu , aðalbyggingu Menntavísindasviðs Háskóla Íslands v / Stakkahlíð , kl. 14.30 - 16.30 . Fundarstjóri verður Páll Óskar Hjálmtýsson . • Katrín Jakobsdóttir , mennta - og menningarmálaráðherra , setur málþingið • Hrannar Pétursson , forstöðumaður almennatengsla hjá Vodafone : „ Ringulreiðarmálið ” - Myndbirtingar barna og unglinga á netinu . Hvað segja netþjónustuaðilar ? • Einar Norðfjörð og Anna Kristína Lobers , ungmennaráði SAFT : Reynsluheimur unga fólksins : Vinasöfnun og myndbirtingar á félagsnetsíðum